CELEX: 32020R0996
Language: bg
Date: 2020-07-09 00:00:00
Title: Регламент за изпълнение (ЕС) 2020/996 на Комисията от 9 юли 2020 година за разрешаване на употребата на препарат от карвакрол, тимол, D-карвон, метилов салицилат и L-ментол като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за носачки (притежател на разрешителното Biomin GmbH) (текст от значение за ЕИП)

10.7.2020   
               
               
                  BG
               
               
                  Официален вестник на Европейския съюз
               
               
                  L 221/87
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/996 НА КОМИСИЯТА
         от 9 юли 2020 година
         за разрешаване на употребата на препарат от карвакрол, тимол, D-карвон, метилов салицилат и L-ментол като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за носачки (притежател на разрешителното Biomin GmbH)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от карвакрол, тимол, D-карвон, метилов салицилат и L-ментол. Посоченото заявление беше придружено от данните и документите, изисквани съгласно член 7, параграф 3 от същия регламент.
                  
               
                     (3)
                  
                  
                     Заявлението се отнася до разрешаването на употребата на препарат от карвакрол, тимол, D-карвон, метилов салицилат и L-ментол като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за носачки, която да бъде класифицирана в категорията „зоотехнически добавки“.
                  
               
                     (4)
                  
                  
                     В становището си от 15 май 2019 г. Европейският орган за безопасност на храните („Органът“) заключи (2), че при предложените условия на употреба препаратът от карвакрол, тимол, D-карвон, метилов салицилат и L-ментол не се отразява неблагоприятно върху здравето на животните и безопасността на потребителите, нито върху околната среда. Той също така заключи, че не е вероятно да настъпи експозиция на ползвателите чрез вдишване и че не може да се стигне до заключение относно сенсибилизацията на кожата или на очите. Поради това Комисията счита, че следва да се вземат подходящи предпазни мерки, за да се предотврати евентуалното неблагоприятно въздействие върху здравето на човека, по-специално що се отнася до потребителите на добавката. Органът стигна до заключението, че добавката може да бъде ефикасна за подобряване на зоотехническите показатели при пилета за угояване и това заключение може да се прилага и към пилета, отглеждани за носачки, както и към видове домашни птици с по-малко стопанско значение, отглеждани за носачки. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от карвакрол, тимол, D-карвон, метилов салицилат и L-ментол беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2019;17(6):5724.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg добавка/kg пълноценен фураж със съдържание на влага 12 %
                     
                     
                         
                     
                     
                         
                     
                  
                        
                           Категория: „зоотехнически добавки“. Функционална група: „други зоотехнически добавки“ (подобряване на зоотехническите параметри).
                        
                     
                  
                        4d20
                     
                     
                        Biomin GmbH
                     
                     
                        Препарат от карвакрол, тимол, D-карвон, метилов салицилат и L-ментол
                     
                     
                        
                           Състав на добавката
                        
                        Препарат от:
                        
                                    —
                                 
                                 
                                    карвакрол (120—160 mg/g)
                                 
                              
                                    —
                                 
                                 
                                    тимол (1—3 mg/g)
                                 
                              
                                    —
                                 
                                 
                                    
                                       D-карвон (3—6 mg/g)
                                 
                              
                                    —
                                 
                                 
                                    метилов салицилат (10—35 mg/g)
                                 
                              
                                    —
                                 
                                 
                                    
                                       L-ментол (30—55 mg/g)
                                 
                              
                                    —
                                 
                                 
                                    аморфен силициев диоксид (максимум 100 mg/g)
                                 
                              
                                    —
                                 
                                 
                                    хидрогенирано растително масло (максимум 700 mg/g)
                                 
                              В твърда капсулирана форма
                     
                     
                        Пилета за угояване
                        Пилета, отглеждани за кокошки носачки
                        Видове домашни птици с по-малко стопанско значение, отглеждани за носачки
                     
                     
                        -
                        -
                        -
                     
                     
                        65
                     
                     
                        105
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Добавката не се използва с други източници на карвакрол, тимол, D-карвон, метилов салицилат и L-ментол.
                                 
                              
                                    3.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата и на очите.
                                 
                              
                     
                        30.7.2030 г.
                     
                  
                        
                           Характеристика на активното вещество
                        
                        Карвакрол (номер по CAS: 499-75-2)
                        Tимол (номер по CAS: 89-83-8)
                        
                           D-карвон (номер по CAS 2244-16-8) метилов салицилат (номер по CAS: 119-36-8)
                        
                                    —
                                 
                                 
                                    
                                       L-ментол (номер по CAS : 2216-51-8)
                                 
                              
                  
                        
                           Метод за анализ
                            (1)
                        
                        За количественото определяне на активните вещества:
                        газова хроматография с пламъчнойонизационна детекция (GC-FID).
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.